Diari Oficial de la Generalitat Valenciana


Sumari del DOGV 3587, del 21-09-1999 (1999/7960)

ORDRE de 29 de juliol de 1999, de la Conselleria de Cultura, Educació i Ciència, per la qual es modifica l'autorització del centre docent britànic a Espanya anomenat Xàbia International College, de Xàbia (Alacant).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7960


Data del document
:   28-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Xàbia
    * ensenyament privat

ORDRE de 29 de juliol de 1999, de la Conselleria de Cultura, Educació i Ciència, per la qual es modifica l'autorització del centre docent britànic a Espanya anomenat Xàbia International College, de Xàbia (Alacant). [1999/M7960]
  
L'expedient l'ha iniciat la persona representant de la titularitat del centre en sol·licitud d'autorització per a escolaritzar alumnat espanyol de 13 a 18 anys.
  
L'Ordre de 4 d'agost de 1998, de la Conselleria de Cultura, Educació i Ciència (DOGV de 30.09.1998), que té correcció d'errades al DOGV d'1 de desembre de 1998, transformà l'autorització del centre establint-la en definitiva des de Nursery (3 anys) fins a Year 13 (18 anys) i alumnat estranger i espanyol fins als 12 anys i exclusivament estranger fins als 18 anys.
  
Atés que consta en l'expedient informe de la Inspecció Educativa relativa al compliment del que s'estableix a l'article 12 del Reial Decret 806/1993, de 28 de maig (BOE de 23.06.93), sobre el professorat que impartirà llengua i cultura espanyoles i la llengua pròpia de la Comunitat Valenciana a l'alumnat entre 13 i 18 anys.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació, la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu, el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, i la resta legislació que siga d'aplicació.
  
Fent ús de les atribucions que en conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre britànic que més avall s'indica i ampliar l'autorització per a escolaritzar alumnat espanyol des dels 13 anys fins als 18 anys.
  
Centre: Xàbia International College
  
Titular: Xàbia International College, SL.
  
Domicili: carretera Cap de la Nau, 21. Partida Cala Blanca
  
Localitat: Xàbia
  
Província: Alacant
  
Codi: 24759623
  
Ensenyaments i capacitat autoritzats: Currículum Nacional d'Anglaterra i País de Gal·les.
  
Té caràcter definitiu des del curs Nursery (3 anys) fins a Year 13 (18 anys) i una capacitat total de 180 alumnes.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article huité del Reial Decret 806/1993.
  
Disposició addicional
  
Esta autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juliol de 1999
  
El conseller de Cultura, Educació i Ciència,
  
MANUEL TARANCÓN FANDOS